ঋণের সুদ আর প্রকাশ্যে-গোপনে আরোপিত ব্যাংকের বিভিন্ন সেবা ফি বা চার্জ কমানোর সিদ্ধান্ত নিয়েছে সরকার। মূলত ব্যবসার খরচ কমিয়ে বিনিয়োগ বাড়ানোর লক্ষ্যেই এ সিদ্ধান্ত। এ ক্ষেত্রে ব্যাংকঋণের সুদের হার এক অঙ্কে (১০ শতাংশের নিচে) এবং সেবা ফি অর্ধেকেরও নিচে নামিয়ে আনার উদ্যোগ নেওয়া হচ্ছে। এ উদ্যোগ কার্যকর করতে বাংলাদেশ ব্যাংক ও অর্থ মন্ত্রণালয়কে নির্দেশ দিয়েছে প্রধানমন্ত্রীর কার্যালয়।